
Nove funkcionalnosti baze znanja

Cilj projekta: Projekt je podpiral kakovostno odločanje in ohranjanje enotnosti sodne prakse, kar bo sodnikom in strokovnim sodelavcem omogočilo hitrejše prepoznavanje pravno pomembnih vsebin. Uvedba inteligentnega poizvedovanja in naprednega iskalnika je omogočila dostop do centralnega repozitorija pomembnih pravnih dokumentov
Izvajalec ukrepa: Vrhovno sodišče Republike Slovenije
Trajanje projekta: 14. 03. 2024  – 31. 08. 2026

Opis projekta:
Na Vrhovnem sodišču Republike Slovenije se je uspešno zaključil projekt v skupni vrednosti 923.990,00 EUR (od tega 757.368,85 EUR brez DDV in 166.621,15 EUR DDV).
Z izvedbo projekta Nove funkcionalnosti baze znanja se je razvilo orodje, ki omogoča visoko kakovostno iskanje obstoječih znanj, sodelovanje pri ustvarjanju in urejanju novih dokumentov ter analizo določenih prejetih dokumentov. 
V okviru investicije sta bili razviti dve orodji, ki zasledujeta posamezne namene: 
(1) orodje eSeje: orodje za kolaborativno delo na skupnih zadevah in dokumentih, s poudarkom na delu sodnih senatov Vrhovnega sodišča. 
(2) orodje Baza znanja vsebuje tri glavne module, ki delujejo na podlagi generativne umetne inteligence: 
(a) Iskalnik za notranje uporabnike: orodje za iskanje dokumentov in drugih informacij, ki se nahajajo v različnih informacijskih sistemih Vrhovnega sodišča ter zunanjih bazah (Sodna praksa, zakonodaja, praksa US RS); z orodji se je zagotovilo hitrejše in bolj kakovostno pridobivanje informacij ter ohranjanje zgodovinskega spomina institucije; 
(b) DoR: orodje za identifikacijo in klasifikacijo vprašanj, ki jih naslavlja prejeti predlog za dopustitev revizij, ter njihovo primerjavo z obstoječo sodno prakso; 
(c) Kartica zadeve: podpora pri generiranju jedra, zveze (pravne podlage), institutov (ključnih besed) in pravnih področij za lažjo klasifikacijo odločb v notranjih bazah ter pripravo odločb za objavo v bazi Sodna praksa. 
Projekt je sledil cilju odzivanja na kritične pomanjkljivosti, ugotovljene med pandemijo COVID-19, saj se je razvilo orodji, ki sta hitrejši in učinkovitejši ter omogočata tudi delo od doma (H2G). Z njima se prevzema in implementira v okolje Vrhovnega sodišča moderno okolje, ki temelji na široki interoperabilnosti z zalednimi sistemi slovenskega sodstva in tudi s posameznimi zunanjimi sistemi (Ustavno sodišče, Služba Vlade za zakonodajo). Ker je novo okolje razvito po načelu »bottom-up«, v največji možni meri podpira uporabniške potrebe sodnikov in strokovnih sodelavcev ter s tem ustvarja pogoje za digitalno transformacijo. Z izvedbo internih izobraževanj, ki so bili namenjena usposabljanju zaposlenih, so se izboljšala njihova digitalna znanja in spretnosti ter tudi povečala učinkovitost dela. 
image1.png
NACRT ZA Financira
OKREVANJE Evropska unija
IN ODPORNOST NextGenerationEU

NGC





image2.png
REPUBLIKA SLOVENIJA
MINISTRSTVO ZA PRAVOSODJE




